smcproject/ml-wiki-sentences huggingface dataset:
മലയാളം യുണീകോഡ് U+0D00 മുതൽ U+0D7F വരെയാണ്.
മലയാളം Unicode.org chart (പി.ഡി.എഫ്) 0 1 2 3 4 5 6 7 8 9 A B C D E F U+0D0x ഀ ഁ ം ഃ ഄ അ ആ ഇ ഈ ഉ ഊ ഋ ഌ എ ഏ U+0D1x ഐ ഒ ഓ ഔ ക ഖ ഗ ഘ ങ ച ഛ ജ ഝ ഞ ട U+0D2x ഠ ഡ ഢ ണ ത ഥ ദ ധ ന ഩ പ ഫ ബ ഭ മ യ U+0D3x ര റ ല ള ഴ വ ശ ഷ സ ഹ ഺ ഻ ഼ ഽ ാ ി U+0D4x ീ ു ൂ ൃ ൄ െ േ ൈ ൉ ൊ ോ ൌ ് ൎ ൏ U+0D5x ൐ ൑ ൒ ൓ ൔ ൕ ൖ ൗ ൘ ൙ ൚ ൛ ൜ ൝ ൞ ൟ U+0D6x ൠ ൡ ൢ ൣ ൦ ൧ ൨ ൩ ൪ ൫ ൬ ൭ ൮ ൯ U+0D7x ൰ ൱ ൲ ൳ ൴ ൵ ൶ ൷ ൸ ൹ ൺ ൻ ർ ൽ ൾ ൿ ഇവകൂടി കാണുക മലയാളഭാഷ മലയാളം അക്ഷരമാല ഗ്രന്ഥ ലിപി തുളു ലിപി ബാഹ്യകണ്ണികൾ മലയാളം ലിപി പഠിക്കുന്നതിനുള്ള സ്രോതസ്സുകൾ ഉൾക്കൊള്ളുന്ന വെബ്സ്ഥാനം മലയാളം ലിപിയുടെ യുണികോഡ് പട്ടിക(PDF രൂപത്തിൽ) മലയാളം യുണികോഡ് ലിപിരൂപങ്ങൾ ഭാരതീയ ഭാഷാപരിവർ‌ത്തകം - റോമനീകൃത ഇംഗ്ലീഷിനെ മലയാളം യുണികോഡാക്കാനുള്ള വെബ്-ആധാരിത ഉപകരണം 'moodle' in Malayalam Archived 2008-06-20 at the Wayback Machine Virtual Learning Environment അവലംബങ്ങൾ
സൂപ്പർടക്സ്കാർട്ട് ഇംഗ്ലീഷ് വിലാസം https://ml.wikipedia.org/wiki/SuperTuxKart
സൂപ്പർടക്സ്കാർട്ട് (STK) ഒരു സ്വതന്ത്ര-സൗജന്യ കാർട്ട് റേസിംഗ് വീഡിയോ ഗെയിമാണ്, ഇത് സ്വതന്ത്ര ലൈസൻസായ ഗ്നു ജനറൽ പബ്ലിക് ലൈസൻസ് പതിപ്പ് 3 പ്രകാരം വിതരണം ചെയ്യുന്നു.
വിവിധ ഓപ്പൺ സോഴ്സ് പ്രോജക്ടുകളുടെ പ്രതിനിധാന ചിഹ്നങ്ങളെ ഈ കളിയിലെ മത്സരാർത്ഥികളായി ചിത്രീകരിച്ചിരിക്കുന്നു.
ലിനക്സ് , മാക് ഒഎസ് , വിൻഡോസ് , ആൻഡ്രോയിഡ് , ഐഒഎസ് (beta), നിൻറ്റെൻഡോ സ്വിച്ച് (homebrew) എന്നീ സിസ്റ്റങ്ങളിൽ പ്രവർത്തിപ്പിക്കാവുന്ന ക്രോസ് പ്ലാറ്റ്ഫോം ഗെയിം ആണ് സൂപ്പർടക്സ്കാർട്ട്.
ഗെയിമിന്റെ ഏറ്റവും പുതിയ പതിപ്പ് 1.2 ആണ്, 2020 ആഗസ്റ്റ് 27 നാണ് ഇത് പുറത്തിറങ്ങിയത്.
പതിപ്പ് 0.9 ൽ "അന്റാർട്ടിക്ക" എന്ന പേരിൽ അറിയപ്പെടുന്ന ഒരു പുതിയ ഗ്രാഫിക്സ് എൻജിനാണ് സൂപ്പർ ടക്സ്കാർട്ടിൽ അവതരിപ്പിച്ചിരിക്കുന്നത്.
സൂപ്പർടക്സ്കാർട്ട്, ടക്സ്കാർട്ട് എന്ന ഗെയിമിന്റെ ഒരു വഴിത്തിരിവായി, 2000ൽ സ്റ്റീവ്, ഒലിവർ ബേക്കർ എന്നിവർ കൂടി വികസിപ്പിച്ചെടുത്തു.
2004 മാർച്ചിന് ശേഷം ടക്സ്കാർട്ടിന്റെ പുരോഗതി നിന്നുപോകുകയുണ്ടായി.
എന്നാൽ സൂപ്പർടക്സ്കാർട്ടിന്റെ വികസനം ഇപ്പോഴും ശക്തമായി തുടർന്നുപോകുന്നു.
കളിയുടെ രീതി 0.9 ന്റെ സ്ക്രീൻഷോട്ട് (2015).
നാലുപേർ ഒന്നിച്ചു കളിക്കുന്ന ചിത്രം (2017, 0.9.3) കളിക്കാരെ തിരഞ്ഞെടുക്കുന്ന ഭാഗം (2018).
സൂപ്പർടക്സ്കാർട്ടിന്റെ ഗെയിംപ്ലേ, മരിയോ കാർട്ട് പരമ്പരയ്ക്ക് സമാനമാണ്, മാത്രമല്ല നൈട്രോയുടെ ക്യാനുകൾ ശേഖരിക്കാനും ഉപയോഗിക്കാനുമുള്ള വ്യത്യസ്തമായ ഘടകങ്ങളുണ്ട്.
ഗെയിം നിരവധി ഓപ്പൺ സോഴ്സ് പ്രോജക്ടുകളുടെ അടയാളങ്ങളെ ഉൾക്കൊള്ളുന്നു.
ഉദാഹരണത്തിന്, മോസില്ല തണ്ടർബേർഡ് റഫറിയാണ്, ഓട്ടം ആരംഭിക്കുന്നതും കളിക്കാരെ രക്ഷിക്കുന്നതും കളിക്കാരെ രക്ഷിക്കുന്നതുമെല്ലാം മോസില്ല തണ്ടർബേർഡ് ആണ്.
കളി സിംഗിൾ പ്ലേയർ, ലോക്കൽ മൾട്ടിപ്ലെയർ മോഡുകൾ പിന്തുണയ്ക്കുന്നു.
ഓൺലൈൻ മൾട്ടിപ്ലെയർ 0.10.0 പതിപ്പിൽ ചേർക്കാൻ തീരുമാനിച്ചിട്ടുണ്ട്.
കളിയുടെ വിധങ്ങൾ
സൂപ്പർടക്സ്കാർട്ടിന് നിരവധി റേസ് മോഡുകൾ ഉണ്ട്: കഥ മോഡ്/വെല്ലുവിളി: കാർട്ടുകളും ട്രാക്കുകളും അൺലോക്ക് ചെയ്യുന്നതിന് ഒരു നിശ്ചിത സമയത്തിനുള്ളിൽ ഒരു റേസിംഗ് പൂർത്തിയാക്കുക അല്ലെങ്കിൽ ഒരു ട്രാക്ക് പൂർത്തിയാക്കുക; സിംഗിൾ പ്ലെയർ: സാധാരണ റേസ്, ടൈം ടെയ്ലൽ, ലീഡർ, ഈസ്റ്റർ എഗ്ഗ് വേട്ട, മൂന്ന് സ്ട്രൈക്കുകളുള്ള പന്തയം (AI യുമായി), സോക്കർ മോഡ് (AI യുമായി); മൾട്ടിപ്ലേയർ: സാധാരണ റേസ്, ടൈം ട്രയൽ, ലീഡറെ പിന്തുടരുക, മൂന്ന് സ്ട്രൈക്കുകളുള്ള പന്തയം, സോക്കർ മോഡ്.
മാരിയോ കാർട്ടിൽ നിന്നു വ്യത്യസ്തമായി, STK യിൽ ക്രാഷ് ടീം റേസിംഗിന്റെ ഗെയിംപ്ലേയുമായി സാദൃശ്യമുള്ള കഥാസന്ദർഭം ഉൾകൊണ്ടിരിക്കുന്നു.
സിംഗിൾ, മൾട്ടി-പ്ലെയർ മോഡുകൾക്കായി ട്രാക്കുകളും പ്രതീകങ്ങളും അൺലോക്ക് ചെയ്യാൻ സ്റ്റോറി മോഡ് ഉപയോഗിക്കുന്നു.
STK ലെ സ്റ്റോറി മോഡിന്റെ തുടക്കത്തിലെ കഥയിൽ ഗ്നുയും നൊലോക്കും
കഥാ തുടക്കത്തിൽ, സ്വതന്ത്ര സോഫ്റ്റ്വെയറുകളുടെ രാജാവായ ഗ്നുവിനെ നാനുക് തട്ടിക്കൊണ്ടുപോകുന്നു.
നൊലോക്ക് ടക്സിനെ സന്ദർശിക്കുകയും ഗ്നൂവിനെ തട്ടിക്കൊണ്ടു പോയി എന്ന് പറയുകയും ടക്സും കൂട്ടുകാരും 'കാർട്ടുകളുടെ രാജാവായ' തന്നെ പരാജയപ്പെടുത്തിയില്ലെങ്കിൽ ഗ്നുവിനെ അത്താഴമാക്കുമെന്നു ഭീഷണിപ്പെടുത്തുകയും ചെയ്യുന്നു.
സൂപ്പർടക്സ്കാർട്ടിന്റെ ഫൈനൽ ട്രാക്കിൽ ഫോർട്ട് മാഗ്മയിൽ നൊലോക്കിനെ തോൽപ്പിച്ച ശേഷം ടക്സ് തന്റെ ജയിലിൽ നിന്ന് ഗ്നുവിനെ രക്ഷപ്പെടുത്തുന്നതോടെ കഥാസന്ദർഭം അവസാനിക്കുന്നു.
ചരിത്രം ടക്സ്കാർട്ട് - ടക്സ് ടോൾവേ
2000 ത്തിൽ സ്റ്റീവ് ബേക്കർ തുടങ്ങിവച്ച ടക്സ്കാർട്ട്, പദ്ധതിയുടെ ആന്തരിക വൈരുദ്ധ്യങ്ങൾ കാരണം വികസനം തകർച്ചയോടെ അവസാനിച്ചു.
2004 മാർച്ചിൽ പദ്ധതി ഉപേക്ഷിക്കപ്പെട്ടു .
സൂപ്പർ ടക്സ്കാർട്ട് എന്ന പേരിൽ ഈ പദ്ധതി നടപ്പിലാക്കിയെങ്കിലും ഒരു ഉപയോഗിക്കാൻ പറ്റാത്തവിധത്തിലും അനിയന്ത്രിതവുമായ അവസ്ഥയിലായിരുന്നു.
2006-ൽ ജോർഗ് "ഹൈക്കർ" ഹെൻറിസ് ഈ പദ്ധതി പുനരുജ്ജീവിപ്പിക്കുകയും എഡ്വാർഡോ ഹർണാൻഡേസ് "കോസ്" മുനോസിന്റെ സഹായത്തോടെ  ഗെയിം പുറത്തിറക്കുകയുമുണ്ടായി.
2008-ൽ മറിയാൻ ഗഗ്നോൺ ("ഔറിയ" എന്നും അറിയപ്പെടുന്നു) ഈ സംരംഭത്തിൽ ചേരുകയും, പ്രോഗ്രാമിങ് നേതാക്കളിൽ ഒരാളായി മുനൊസിനു പകരമാവുകയും ചെയ്തു.
ജിപിഎലിന്റെ രണ്ടാം പതിപ്പിന്റെ കീഴിലാണ് ആദ്യം ലൈസൻസ് ചെയ്തത്, 2008-ൽ കളിയുടേയും സോഴ്സ് കോഡ് ജിപിഎൽവി 3 ൽ ഉൾക്കൊള്ളിച്ചു.
ഗെയിം അസറ്റുകൾ (ടെക്സ്ചറുകൾ, മോഡലുകൾ, ശബ്ദങ്ങൾ, സംഗീതം മുതലായവ) സ്വതന്ത്ര ഉള്ളടക്കത്തിന്റെയും ഡിഎഫ്എസ്ജി യുടെ പരിധിയിലുള്ള ലൈസൻസുകളുടെയും കീഴിൽ, ജിപിഎൽ, സിസി ബൈ, സിസി ബൈ-എസ്.
ഒ, പൊതുജന ഡൊമൈൻ എന്നിവയുടെ മിശ്രിതത്തിൽ ലൈസൻസ് ചെയ്തിരിക്കുന്നു.
ഇർലിച്ട് എഞ്ജിൻ ഉപയോഗിക്കുന്ന ആദ്യ പതിപ്പ് സൂപ്പർടക്സ്കാർട്ട് 0.7 ആണ്
2010 ൽ, എസ്.ടി.എൽ., പി.എൽ.ഐ.ബി ലൈബ്രറികളിൽ നിന്നു(പതിപ്പ് 0.6.2 വരെ ഉപയോഗിച്ചിരുന്നത്) ഇർലിച്ട് എഞ്ജിനിലേക്കി മാറി.
പതിപ്പ് 0.7 ലാണ് ഈ മാറ്റം പുറത്തിറങ്ങിയത്.
2013-ലും 2014-ലും, ഗെയിം ഗൂഗിൾ സമ്മർ ഓഫ് കോഡിൽ പങ്കെടുത്തു.
സോർസ്ഫോർജിൽ നിന്നു ലേക്കുള്ള ഗിറ്റ് ഹബ്ബിലേക്ക് റിപോസിറ്ററി മാറ്റുന്നത്ത് 2014 ജനുവരി 17-ന് ഔദ്യോഗികമായി പ്രഖ്യാപിച്ചിരുന്നു, എങ്കിലും സോർസ്ഫോർജിൽ തന്നെ റിപോസിറ്ററിയും ഡൌൺലോഡുകളും തുടർന്നു.
ഏപ്രിൽ 21, 2015 ൽ, പതിപ്പ് 0.9 പുറത്തിറങ്ങി.
പൂർണ്ണമായും പുതിയ ഗ്രാഫിക്സ് റെൻഡറർ അൻറാർട്ടിക്കയുൾപ്പെടെ ഇർലിച്റ്റിന്റെ വളരെയധികം മാറ്റം വരുത്തിയ പതിപ്പുകളുടെ ഉപയോഗം ഡൈനാമിക് ലൈറ്റിംഗ് , ആംബിയന്റ് ഓക്ല്യൂഷൻ , ഡെപ്ത് ഓഫ് ഫീൽഡ് , റിയൽ ടൈം ഷാഡോ മാപ്പിംഗ് എന്നീ സവിശേഷതകൾ ഉൾകൊണ്ട വളരെ മികച്ച ഗ്രാഫിക്സ് സാധ്യമാക്കി.
2004 ൽ ടക്സ്കാർട്ടിനെ "ദി ലിനക്സ് ഗെയിം ടോം" അവരുടെ "ഗെയിം ഓഫ് ദി മന്ത്" ആയി തിരഞ്ഞെടുത്തു.
2007-ൽ ഫുൾ സർക്കിൾ മാഗസിൻ ലിനക്സിനു ലഭ്യമായ ഏറ്റവും മികച്ച അഞ്ച് റേസിംഗ് ഗെയിമുകളിലൊന്നായി സൂപ്പർടക്സ്കാർട്ടിനെ തിരഞ്ഞെടുത്തു.
"നിങ്ങൾ റിയലിസ്റ്റിക് ഡ്രൈവിംഗിനാൽ ക്ഷീണിതനാണെങ്കിൽ കളിക്കാനായുള്ള കളി" എന്നു പറയുകയും ചെയ്തു.
"സൂപ്പർ ടക്സ്കാർട്ടിലെ കോഴ്സുകൾ രസകരവും വർണ്ണാഭമായതും ഭാവനാത്മകവുമാണ്" എന്ന് ലിനക്സ് ജേണൽ ഈ ഗെയിമിനെ പ്രശംസിച്ചു.
എപിസി മാഗസിനിൽ ഏറ്റവും മികച്ച അഞ്ച് ഗെയിമുകളിൽ എത്തപ്പെട്ടില്ലെങ്കിലും, 2008-ൽ അത് പ്രധാന പരാമർശം നേടി.
2009 ൽ, ലിനക്സ് നെറ്റ്ബുക്കിൽ ഉൾപ്പെടുത്തുന്നതിന് മികച്ച ഗെയിമുകളിലൊന്നാണെന്ന് ടെക്ക് റഡാർ പരാമർശിച്ചു.
ഓഗസ്റ്റ് 2007 മുതൽ Sourceforge.net ൽ നിന്നും 2.8 മില്യൺ തവണ സൂപ്പർടക്സ്കാർട്ട് ഡൌൺലോഡ് ചെയ്യപ്പെട്ടു.
References പുറത്തേക്കുള്ള കണ്ണികൾ Official website ഔദ്യോഗിക വെബ്സൈറ്റ്
സിദ്ധസമാജം
1921ൽ സാമി ശിവാനന്ദപരമഹംസർ  വടകരയിൽ സ്ഥാപിച്ച മഠമാണ് സിദ്ധസമാജം.
സ്വന്തം എന്നതിന് സമാജത്തിൽ സ്ഥാനമില്ല.
സിദ്ധസമാജത്തിന് അഞ്ച് ആശ്രമങ്ങളാണുള്ളത്.
ആയുർവേദ മരുന്നു വില്പന,കൃഷി എന്നിവയാണ് സമാജത്തിന്റെ പ്രധാന വരുമാന മാർഗ്ഗം ആശ്രമങ്ങൾ
ദക്ഷിണേന്ത്യയിൽ 5 ആശ്രമങ്ങൾ, നാല് കേരളം ( വടകര , കായണ്ണ , അയ്യൂർ , തിരുവനന്തപുരത്ത് മന്നൂർക്കര), ഒന്ന് തമിഴ്‌നാട്ടിൽ (ആത്തൂർ, സേലം ജില്ല) സ്വാമിജി സ്ഥാപിച്ചു.
ഇന്ത്യയിലുടനീളം ഇവിടെയും അവിടെയും ചിതറിക്കിടക്കുന്ന ധാരാളം അനുയായികൾ സ്വാമിജിയിലുണ്ട്.
ഈ അനുയായികൾ പൊതുജനങ്ങളെ തങ്ങളുടെ പരിധിയിൽ കൊണ്ടുവരാൻ ഉത്സുകരല്ല; എന്നാൽ മേൽപ്പറഞ്ഞ വിദ്യയിൽ പൂർണ വിശ്വാസമുള്ളവരും ശിഷ്യന്മാരായിരിക്കുമെന്ന് അവർ കരുതുന്നവരും തികച്ചും ആത്മാർത്ഥതയുള്ളവരും മതിയായ യോഗ്യരുമായി സിദ്ധവിദ്യ പരിപാലിക്കുന്നു.
സാമി ശിവാനന്ദപരമഹംസർ
രാമക്കുറുപ്പ് എന്നായിരുന്നു ഇദ്ദേഹത്തിന്റെ പൂർവ്വശ്രമ നാമം.
വടകരയിൽ ആണ് അദ്ദേഹം ജനിച്ചത്.
ഭാര്യയുടെ മരണശേഷം മനുഷ്യന്റെ തത്വം അന്വേഷിച്ച് യാത്രചെയ്തു.
തമിഴ്നാട്ടിൽ വെച്ചു സിദ്ധതത്വവുമായി പരിചയപ്പെട്ട് അദ്ദേഹം വടകരയിൽ സമാജം സ്ഥാപിച്ചു.
കൊല്ലവർഷം 1127 മിഥുനം ഒന്നിനു (1952) ജീവസമാധി ആയി സിദ്ധവിദ്യ
സിദ്ധ വിദ്യയെ ആദ്യമായി അവതരിപ്പിച്ചത് പരമപൂജ്യ സ്വാമിജി ശിവാനന്ദ പരമഹംസരാണ്.
ഈ വിദ്യ സ്വയം ഒരു പുതിയ കാര്യമല്ല, നമ്മുടെ അനുഗ്രഹീതമായ മാതൃരാജ്യത്തിലെ വനങ്ങളിലും പർവതങ്ങളിലും തപസ് ചെയ്യുന്നതിനിടയിൽ  നമ്മുടെ പഴയ പൂർവ്വികർ പ്രയോഗിച്ചിരുന്നുവെന്ന് സ്വാമിജി ഉറപ്പുനൽകുന്നു.
പുരാതന ദിവ്യ ഋഷികളും മുനിമാരും ഇല്ലാതായതോടെ വിദ്യയെ ക്രമേണ മറക്കുകയോ ഏതെങ്കിലും രൂപത്തിലോ മറ്റോ തെറ്റായി വ്യാഖ്യാനിക്കുകയോ ചെയ്തിരിക്കാം.
ആത്മസാക്ഷാത്കാരത്തിനുള്ള ഏറ്റവും ഹ്രസ്വവും എളുപ്പവുമായ മാർഗം കണ്ടെത്തിയ സിദ്ധ സമാജത്തിന്റെ സ്ഥാപകനായ വാഴ്ത്തപ്പെട്ട ഗുരു സ്വാമിജി ശിവാനന്ദ പരമഹംസ, കൈവല്യ, നിർവികൽപ സമാധി അല്ലെങ്കിൽ മോക്ഷം, ഇന്ത്യയിലുടനീളം കന്യാകുമാരി മുതൽ അഫ്ഗാനിസ്ഥാൻ വരെ വനങ്ങളിലൂടെയും പർവതങ്ങളിലൂടെയും സഞ്ചരിച്ചു.
ഇന്നത്തെ കാലത്തും ഋഷികളും മുനിമാരും മറ്റ് സാധുമാരും ഇപ്പോഴും തപസ് ചെയ്യുന്നു.
“സിദ്ധ വേദം” എന്ന തന്റെ ദാർശനിക പുസ്തകത്തിൽ പറഞ്ഞിട്ടുള്ളതെല്ലാം നിരന്തരമായ പരിശീലനത്തിലൂടെ അദ്ദേഹം അനുഭവിച്ചറിഞ്ഞിട്ടുണ്ട്.
ലിംഗവെത്യാസവും അഹം ബോധവുമാണ് എല്ലാ പ്രശ്നങ്ങൾക്കും കാരണം എന്നദ്ദേഹം കരുതുന്നു.
ഞാൻ എന്റെ ഭാര്യ, എന്റെ പുത്രൻ, എന്റെ ശത്രു/ബന്ധു.
എന്നീ ഭാവങ്ങൾ ആണ് സുഖദു:ഖങ്ങൾക്ക് കാരണം.
സിദ്ധവിദ്യ ഈ ബന്ധനങ്ങളിൽ നിന്നും മോചിതനാകാനും എല്ലാ വികാരങ്ങളിൽ നിന്നും (നാണം, ലജ്ജ, മമത, ബന്ധുത്വം, ) മോചനം നേടാൻ സഹായിക്കുന്നു.
അതിനായി വസ്ത്രം, പിതൃപുത്ര ഭാര്യാ സോദരത്വങ്ങളെ ഉപേക്ഷിച്ച അവരെയെല്ലാം സഹജീവികൾ എന്ന തലത്തിലേക്ക് മാറ്റാൻ ആവശ്യപ്പെടുന്നു.
സിദ്ധവേദം
സിദ്ധവിദ്യ പഠിപ്പിക്കുന്ന ശാസ്ത്രമാണ് സിദ്ധവേദം.
ഇത് ഒരു ജീവിതരീതിയുടെ ശാസ്ത്രമാണ്.
മറ്റുള്ള ദർശനങ്ങളെല്ലാം ദിവ്യത്വത്തെയും ഈശ്വരനെയും എല്ലാം പ്രാപിക്കാൻ ശ്രമിക്കുമ്പോൾ സിദ്ധവേദം ലളിതമാായ ജീവിതത്തിൽ വിശ്വസിക്കുന്നു.
ഈ പേരിൽ അദ്ദേഹം എഴുതിയ പുസ്തകാമാണ് സിദ്ധസമാജത്തിന്റെ മാർഗ്ഗദീപം.
സിദ്ധസമാജത്തിലെ രീതികൾ ഇവിടെ സാധാരണ വസ്ത്രം ധരിക്കാറില്ല.
ജോലിസ്ഥലത്ത് മുട്ടു മറയാത്ത ധോത്തിയും സ്ത്രീകൾ മാറിൽ ഒരു ഉത്തരീയവും ധരിക്കാം.
ഇവിടുത്തെ അന്തേവാസികളിൽ സ്ത്രീ പുരുഷൻ എന്ന രണ്ട് വർഗ്ഗം മാത്രമേ യുള്ളു.
സ്ത്രീപുരുഷന്മാർക്ക് ഉഭയസമ്മതപ്രകാരം ആരുമായും രതി അനുവദിച്ചിരിക്കുന്നു.
അത് പരസ്യമായി ചെയ്യണം.
രതിയിൽ രഹസ്യമോ ലജ്ജയോ ഇല്ല.
പ്രാർത്ഥന, ദൈവാരാധന , യാഗം, ഹോമം, പൂജ എന്നിവ പാടില്ല സിദ്ധവിദ്യയുടെ പ്രയോഗമാണ് ജപം എന്നറിയപ്പെടുന്നത്.
ദിവസം 3 മണിക്കൂർ ജപവും നിർബന്ധമാണ്.
ആ സമയത്ത് വസ്ത്രം പാടില്ല.
ജപ സമയത്ത ആരെയും സ്പർശിക്കരുത്.
മറ്റുള്ളവരെ ശ്രദ്ധിക്കരുത്.
അച്ഛൻ അമ്മ ഭാര്യ മകൾ സഹോദരൻ എന്നീ ബന്ധങ്ങൾ ഇല്ല രാഗദ്വേഷങ്ങൾ പാടില്ല.
ആരെയും സ്നേഹിക്കുകയോ വെറുക്കുകയൊ പാടില്ല.
സമാജത്തിനു വെളിയിലുള്ള ഒന്നിലും ഇടപെടരുത്.
ക്രിമിനൽ നടപടികൾ ചെയ്യുകയോ അതിൽ ശ്രദ്ധിക്കുകയോ അരുത്.
പുരുഷനു ഇണയുടെ സമ്മതത്തോടെ ഏത് സ്തീയേയും പ്രാപിക്കാവുന്നതാണ്.
തുടർച്ചയായി ഒരേ ഇണയെ പ്രാപിക്കരുത്.
സമാജത്തിനുപുറത്ത് ആരുമായും ഇത്തരം ബന്ധം പാടില്ല.
ഇണചേരൽ പരസ്യമായി വേണം.
ഒരു കുഞ്ഞു ജനിച്ചാൽ മൂന്നു വയസ്സുവരെ മുലയൂട്ടുന്നു.
അതിനുശേഷം സമാജം വിദ്യാലയത്തിൽ പഠിപ്പിക്കുന്നു പത്താം തരത്തോടെ വിദ്യാഭ്യാസം അവസാനിച്ചു.
കൃഷിയാണ് അന്തേവാസികളുടെ  പ്രധാന തൊഴിൽ.
മരുന്നു നിർമ്മാണവും പതിവുണ്ട്.
ഭക്ഷണസാധനങ്ങൾ വിൽക്കരുത്.
ഭക്ഷണം ഒന്നിച്ചിരുന്ന് ഒരു പാത്രത്തിൽ കഴിക്കണം.
സമാജത്തിനുപുറത്ത് ഭക്ഷണം പാടില്ല.
ഈ ആശ്രമത്തിലെ അംഗത്വം ആർക്കും നേടാവുന്നതാണ്.
സിദ്ധസമായത്തെ നന്നായി മനസ്സിലാക്കുകയും അതിന്റെ തത്വങ്ങൾ പഠിക്കുകയും ചെയ്തശേഷം മാത്രമേ അത് സാധിക്കൂ.
എല്ലാം മനസ്സിലാക്കി കഴിഞ്ഞും ഇതിൽ അംഗത്വം ആഗ്രഹിക്കുന്നെങ്കിൽ പിന്നീട് അയാൾ എല്ലാം ഉപേക്ഷിച്ച് (ബന്ധങ്ങൾ, സ്വത്തുക്കൾ, എല്ലാം)   പ്രാദേശിക പോലീസ്,ഭരണകൂടം, മുൻസീഫ് എന്നിവരിൽ നിന്ന് വ്യക്തിപരമായി എല്ലാം ഉപേക്ഷിച്ചു എന്ന് ഒരു സാക്ഷ്യപത്രം വാങ്ങിയിരിക്കണം.
പിന്നീടു കുറച്ച് കാലം സമാജത്തിലെ പ്രായോഗിക പരിശീലനത്തിൽ ആയിരിക്കും.
അക്കാലം അവരെ സമാജം    നിരീക്ഷിച്ചുകൊണ്ടിരിക്കും.
അവലംബം ↑ http://www.outlookindia.com/article.aspx?206924 ↑ https://www.youtube.com/watch?v=IelOdjNa6lE list=TLPQMDYxMjIwMjBnq40bILcXLg index=5 ↑ https://siddhavidyarthishankar.blogspot.com/2009/08/siddha-vidya-unique-way-to-attain.html ↑ https://www.youtube.com/watch?v=IelOdjNa6lE t=6s ↑ https://siddhasamaj.org/admission/
വെസ്റ്റേൺ ഓസ്ട്രേലിയ ഇംഗ്ലീഷ് വിലാസം https://ml.wikipedia.org/wiki/Western_Australia
ഓസ്ട്രേലിയയിലെ ഒരു സംസ്ഥാനമാണ് വെസ്റ്റേൺ ഓസ്ട്രേലിയ അഥവാ പടിഞ്ഞാറൻ ഓസ്‌ട്രേലിയ .
(ചുരുക്കെഴുത്ത്: WA ) ഓസ്‌ട്രേലിയയിലെ ഏറ്റവും വലിയ സംസ്ഥാനമാണ് പടിഞ്ഞാറൻ ഓസ്‌ട്രേലിയ.
25,29,875 ചതുരശ്ര കിലോമീറ്റർ ആണ് ഈ സംസ്ഥാനത്തിന്റെ ആകെ ഭൂവിസ്തൃതി.
വടക്കും പടിഞ്ഞാറും ഇന്ത്യൻ മഹാസമുദ്രവും തെക്ക് ദക്ഷിണസമുദ്രവും വടക്ക്-കിഴക്ക് നോർത്തേൺ ടെറിട്ടറിയും തെക്ക്-കിഴക്ക് സൗത്ത് ഓസ്‌ട്രേലിയയും അതിരിടുന്നു.
ജനസംഖ്യയുടെ 79 ശതമാനവും തലസ്ഥാനമായ പെർത്ത് പ്രദേശത്ത് താമസിക്കുന്നു.
മറ്റു ഭാഗങ്ങളിൽ ജനസംഖ്യ വളരെ കുറവാണ്.
1616-ൽ പടിഞ്ഞാറൻ ഓസ്‌ട്രേലിയൻ തീരം സന്ദർശിച്ച ഡച്ച് പര്യവേക്ഷകനായ ഡിർക്ക് ഹാർട്ടോഗാണ് പടിഞ്ഞാറൻ ഓസ്‌ട്രേലിയയിലെ ആദ്യത്തെ യൂറോപ്യൻ സന്ദർശകൻ.
1826 ഡിസംബർ 26-ന് ന്യൂ സൗത്ത് വെയിൽസിലെ കൊളോണിയൽ സർക്കാരിനുവേണ്ടിയുള്ള ഒരു പര്യവേഷണത്തിനായി മേജർ എഡ്മണ്ട് ലോക്യർ ഇറങ്ങിയതിനെ തുടർന്നാണ് പടിഞ്ഞാറൻ ഓസ്‌ട്രേലിയയിലെ ആദ്യത്തെ യൂറോപ്യൻ കുടിയേറ്റം ആരംഭിച്ചത്.
ഇന്നത്തെ ആൽ‌ബാനി എന്നിവിടങ്ങളിൽ കിങ് ജോർജ്ജ് സൗണ്ട് കുറ്റവാളിയെ പിന്തുണയ്ക്കുന്ന സൈനിക പട്ടാളത്തെ സ്ഥാപിച്ചു.
1827 ജനുവരി 21-ന് ബ്രിട്ടീഷ് കിരീടത്തിനായി ഭൂഖണ്ഡത്തിന്റെ പടിഞ്ഞാറ് ഭാഗത്ത് മൂന്നിലൊന്ന് ഭാഗം ഔദ്യോഗികമായി ഏറ്റെടുത്തു.
ഇന്നത്തെ തലസ്ഥാനമായ പെർത്തിന്റെ സ്ഥലം ഉൾപ്പെടെ 1829-ൽ സ്വാൻ റിവർ കോളനി സ്ഥാപിതമായതിനെ തുടർന്നാണിത്.
വെസ്റ്റേൺ ഓസ്‌ട്രേലിയയിലെ ആദ്യത്തെ ഉൾനാടൻ വാസസ്ഥലമായിരുന്നു യോർക്ക് .
പെർത്തിൽ നിന്ന് 97 കിലോമീറ്റർ കിഴക്കായി സ്ഥിതിചെയ്യുന്ന ഇവിടെ 1831 സെപ്റ്റംബർ 16-ന് സ്ഥിരതാമസമായി.
വെസ്റ്റേൺ ഓസ്‌ട്രേലിയ 1890-ൽ ഉത്തരവാദിത്തമുള്ള ഒരു സർക്കാരിനെ നേടി 1901-ൽ ഓസ്‌ട്രേലിയയിലെ മറ്റ് ബ്രിട്ടീഷ് കോളനികളുമായി ഫെഡറേറ്റ് ചെയ്തു.
ഇന്ന് അതിന്റെ സമ്പദ്‌വ്യവസ്ഥ പ്രധാനമായും ഖനനം, എണ്ണ, വാതകം, സേവനങ്ങൾ, നിർമ്മാണം എന്നിവയെ ആശ്രയിച്ചിരിക്കുന്നു.
ഓസ്‌ട്രേലിയയുടെ കയറ്റുമതിയുടെ 46 ശതമാനം ഇവിടെ ഉത്പാദിപ്പിക്കുന്നു.
ലോകത്തിലെ ഏറ്റവും വലിയ ഇരുമ്പയിര് ഉത്പാദിപ്പിക്കുന്ന രണ്ടാമത്തെ പ്രദേശമാണ് വെസ്റ്റേൺ ഓസ്‌ട്രേലിയ.
ഓസ്‌ട്രേലിയയിലെ ആദിമനിവാസികൾ വടക്കു നിന്നും ഏകദേശം 40,000 മുതൽ 60,000 വർഷം മുമ്പാണ് എത്തിച്ചേർന്നത്.
ആയിരക്കണക്കിനു വർഷങ്ങളായി അവർ ക്രമേണ മുഴുവൻ ഭൂപ്രദേശത്തും വ്യാപിച്ചു.
പതിനേഴാം നൂറ്റാണ്ടിന്റെ തുടക്കത്തിൽ യൂറോപ്യൻ പര്യവേക്ഷകർ എത്തിത്തുടങ്ങിയപ്പോഴേക്കും പടിഞ്ഞാറൻ ഓസ്‌ട്രേലിയയിലുടനീളം ഈ തദ്ദേശീയ ഓസ്‌ട്രേലിയക്കാർ വാസമുറപ്പിച്ചിരുന്നു.
പടിഞ്ഞാറൻ ഓസ്‌ട്രേലിയ സന്ദർശിച്ച ആദ്യത്തെ യൂറോപ്യൻ ഡച്ച് പര്യവേഷകനായ ഡിർക്ക് ഹാർട്ടോഗ് ആയിരുന്നു.
1616 ഒക്ടോബർ 25-ന് ഡിർക്ക് ഹാർട്ടോഗ് ദ്വീപിലെ കേപ് ഇൻസ്ക്രിപ്ഷൻ എന്നറിയപ്പെടുന്ന സ്ഥലത്ത് അദ്ദേഹം എത്തി.
പതിനേഴാം നൂറ്റാണ്ടിന്റെ അവശേഷിച്ച കാലത്ത് മറ്റ് ഡച്ച്, ബ്രിട്ടീഷ് നാവികർ അവിടെ എത്തപ്പെട്ടു.
മോശം നാവിഗേഷനും കൊടുങ്കാറ്റും കാരണം നിരവധി കപ്പൽച്ചാലുകൾ കാണിക്കുന്നതു മൂലം റൂട്ടിൽ നിന്ന് വ്യതിചലിച്ചാണ് ഇവിടെ എത്തപ്പെടുന്നത്.
തെക്കൻ ഭൂഖണ്ഡം യഥാർത്ഥത്തിൽ നിലവിലുണ്ടെന്ന് യൂറോപ്യന്മാർ വിശ്വസിക്കുന്നതിന് ഇരുനൂറ് വർഷങ്ങൾ വേണ്ടി വന്നു.
പതിനെട്ടാം നൂറ്റാണ്ടിന്റെ അവസാനത്തോടെ ബ്രിട്ടീഷ്, ഫ്രഞ്ച് നാവികർ പടിഞ്ഞാറൻ ഓസ്‌ട്രേലിയൻ തീരം പര്യവേക്ഷണം ചെയ്യാൻ ആരംഭിച്ചിരുന്നു.
ന്യൂ സൗത്ത് വെയിൽസിൽ നിന്ന് കിങ് ജോർജ്ജ് III സൗണ്ട്സിൽ ലോക്കിയർ സ്ഥാപിച്ചതോടെയാണ് ഇപ്പോഴത്തെ സംസ്ഥാനത്തിന്റെ ഉത്ഭവം ആരംഭിച്ചത്.
വെസ്റ്റേൺ ഓസ്‌ട്രേലിയയുടെ തീരത്ത് ഒരു ഫ്രഞ്ച് കോളനി സ്ഥാപിക്കപ്പെടാനുള്ള സാധ്യതയെക്കുറിച്ചുള്ള ബ്രിട്ടീഷ് ആശങ്കകൾക്ക് മറുപടിയായാണ് ഈ സെറ്റിൽമെന്റ് ആരംഭിച്ചത്.
1831 മാർച്ച് 7-ന് ഇത് സ്വാൻ റിവർ കോളനിയുടെ നിയന്ത്രണത്തിലേക്ക് മാറ്റി.
1832-ൽ അൽബാനി എന്ന് നാമകരണം ചെയ്തു.
ക്യാപ്റ്റൻ ജെയിംസ് സ്റ്റിർലിംഗ് 1829-ൽ സ്വാൻ നദിയിൽ സ്വാൻ റിവർ കോളനി സ്ഥാപിച്ചു.
1832 ആയപ്പോഴേക്കും കോളനിയിലെ ബ്രിട്ടീഷ് കുടിയേറ്റ ജനസംഖ്യ 1,500 ആയി.
കോളനിയുടെ ഔദ്യോഗിക നാമം വെസ്റ്റേൺ ഓസ്‌ട്രേലിയ എന്നാക്കി മാറ്റി.
കോളനിയുടെ രണ്ട് വ്യത്യസ്ത പട്ടണങ്ങൾ തുറമുഖ നഗരമായ ഫ്രീമാന്റിലിലേക്കും സംസ്ഥാന തലസ്ഥാനമായ പെർത്തിലേക്കും പതുക്കെ വികസിച്ചു.
പെർത്തിൽ നിന്ന് 97 കിലോമീറ്റർ കിഴക്കായി സ്ഥിതിചെയ്യുന്ന ഇവിടെ 1831 സെപ്റ്റംബർ 16-ന് സ്ഥിരതാമസമാക്കുകയും ചെയ്തു.
കൽ‌ഗൂർ‌ലിയുടെ സമ്പന്നമായ സ്വർണ്ണ ശേഖരം കണ്ടെത്തിയ ആദ്യകാല പര്യവേക്ഷകരുടെ വേദി യോർക്ക് ആയിരുന്നു.
1890-കളിൽ കൽ‌ഗൂർ‌ലിക്ക് ചുറ്റും സ്വർണ്ണശേഖരത്തിൽ കാര്യമായ കണ്ടെത്തലുകൾ ഉണ്ടാകുന്നതുവരെ ജനസംഖ്യാ വളർച്ച വളരെ മന്ദഗതിയിലായിരുന്നു.
1887-ൽ ഒരു പുതിയ ഭരണഘടന തയ്യാറാക്കി.
യൂറോപ്യൻ ഓസ്‌ട്രേലിയക്കാരുടെ സ്വയംഭരണത്തിനുള്ള അവകാശം പ്രദാനം ചെയ്യുകയും 1890-ൽ കോളനിക്ക് സ്വയംഭരണം നൽകുന്ന നിയമം ബ്രിട്ടീഷ് പാർലമെന്റ് പാസാക്കുകയും ചെയ്തു.
ജോൺ ഫോറസ്റ്റ് വെസ്റ്റേൺ ഓസ്‌ട്രേലിയയിലെ ആദ്യത്തെ പ്രീമിയറായി .
വെസ്റ്റേൺ ഓസ്‌ട്രേലിയയിലെ സ്വർണ്ണഖനികളിലേക്ക് പ്രതിദിനം 23 മെഗാലിറ്റർ വെള്ളം എത്തിക്കുന്നതിന് പൈപ്പ്‌ലൈൻ സ്ഥാപിക്കുന്നതിന് വായ്പ സമാഹരിക്കാൻ 1896-ൽ വെസ്റ്റേൺ ഓസ്‌ട്രേലിയൻ പാർലമെന്റ് അംഗീകാരം നൽകി.
ഗോൾഡ്ഫീൽഡ് വാട്ടർ സപ്ലൈ സ്കീം എന്നറിയപ്പെടുന്ന പൈപ്പ്‌ലൈൻ 1903-ൽ പൂർത്തീകരിച്ചു.
സി.വൈ. ഒ'കോണർ എന്ന വെസ്റ്റേൺ ഓസ്‌ട്രേലിയയിലെ ആദ്യത്തെ എഞ്ചിനീയർ-ഇൻ-ചീഫ് പൈപ്പ്‌ലൈനിന്റെ നിർമ്മാണം രൂപകൽപ്പന ചെയ്ത് പദ്ധതിയ്ക്ക് മേൽനോട്ടം വഹിച്ചു.
ഇതിലൂടെ പെർത്തിൽ നിന്ന് കൽഗൂർലിയിലേക്ക് 530 കിലോമീറ്റർ (330 മൈൽ) ജലം എത്തിക്കുന്നു.
സംസ്ഥാനത്തെ ജനസംഖ്യയെയും സാമ്പത്തിക വളർച്ചയെയും പ്രേരിപ്പിക്കുന്ന ഒരു പ്രധാന ഘടകമാണെന്ന് ഈ പദ്ധതിയെന്ന് ചരിത്രകാരന്മാർ സമർത്ഥിക്കുന്നു.
ഫോറസ്റ്റിന്റെ നേതൃത്വത്തിൽ നടന്ന പ്രചാരണത്തെത്തുടർന്ന് വെസ്റ്റേൺ ഓസ്‌ട്രേലിയയിലെ കോളനി നിവാസികൾ ഫെഡറേഷന് അനുകൂലമായി വോട്ട് ചെയ്തു.
അതിന്റെ ഫലമായി 1901 ജനുവരി 1-ന്  വെസ്റ്റേൺ ഓസ്ട്രേലിയ ഔദ്യോഗികമായി ഒരു സംസ്ഥാനമായി മാറി.
സംസ്ഥാനത്തിന്റെ പടിഞ്ഞാറും വടക്കും ഇന്ത്യൻ മഹാസമുദ്രത്തിന്റെ അതിർത്തിയാണ്.
മറ്റു ഭാഗങ്ങൾ സൗത്ത് ഓസ്‌ട്രേലിയയുമായും നോർത്തേൺ ടെറിട്ടറിയുമായും അതിർത്തി പങ്കിടുന്നു.
ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ ഇന്ത്യൻ മഹാസമുദ്രത്തിന്റെ ഭാഗമായി ഭൂഖണ്ഡത്തിന്റെ തെക്ക് ജലാശയത്തെ നിശ്ചയിക്കുന്നു.
ഓസ്‌ട്രേലിയയിൽ ഇത് ഔദ്യോഗികമായി തെക്കൻ മഹാസമുദ്രമായി ഗസറ്റ് ചെയ്യപ്പെടുന്നു.
സംസ്ഥാനത്തിന്റെ കിഴക്കൻ അതിർത്തിയുടെ ആകെ നീളം 1,862 കിലോമീറ്ററാണ്.
ദ്വീപ് തീരപ്രദേശത്തിന്റെ 7,892 കിലോമീറ്റർ ഉൾപ്പെടെ 20,781 കിലോമീറ്റർ തീരപ്രദേശം സംസ്ഥാനത്തിനുണ്ട്.
സംസ്ഥാനത്തിന്റെ മൊത്തം ഭൂവിസ്തൃതി 2.5 ദശലക്ഷം ചതുരശ്ര കിലോമീറ്റർ ആണ്.
വെസ്റ്റേൺ ഓസ്‌ട്രേലിയയുടെ ഭൂരിഭാഗവും ഇന്ത്യയിലെ ഡെക്കൺ പീഠഭൂമി , മഡഗാസ്കർ , ദക്ഷിണാഫ്രിക്കയിലെ കാരൂ , സിംബാബ്‌വെ ക്രാറ്റണുകൾ എന്നിവയുമായി ലയിപ്പിച്ച വളരെ പഴയ യിൽ‌ഗാർ ക്രാറ്റൺ , പിൽബറ ക്രാറ്റൺ എന്നിവ ഉൾക്കൊള്ളുന്നു.
അർക്കിയൻ ഇയോണിൽ നിന്നും രൂപം കൊണ്ട ഉർ , ഭൂമിയിലെ ഏറ്റവും പഴക്കം ചെന്ന സൂപ്പർകോണ്ടീനെന്റുകളിലൊന്നാണ് (3 - 3.2 ബില്യൺ വർഷങ്ങൾക്ക് മുമ്പ്).
2017 മേയ് മാസത്തിൽ 3.48 ബില്യൺ വർഷം പഴക്കമുള്ള ഗെയ്‌സറൈറ്റിലും പിൽബറ ക്രാറ്റണിൽ നിന്ന് കണ്ടെത്തിയ മറ്റ് ധാതു നിക്ഷേപങ്ങളിലും ഭൂമിയിലെ ആദ്യകാല ജീവിതത്തിന്റെ തെളിവുകൾ കണ്ടെത്തിയിരിക്കാം.
കാരണം അന്നുമുതൽ ഒരേയൊരു ഓറോജെനി അന്റാർട്ടിക്കയിൽ നിന്നുള്ള വിള്ളലിനൊപ്പം സ്റ്റിർലിംഗ് റേഞ്ചിൽ നിന്നുള്ളതാണ്.
1,245 മീറ്റർ (4,085 അടി) എ.എച്ച്.ഡിക്ക് മുകളിൽ സംസ്ഥാനത്തിന്റെ ഒരു ഭാഗവും ഇല്ലാത്ത ഈ ഭൂമി അങ്ങേയറ്റം നശിച്ചതും പുരാതനവുമാണ്.
സംസ്ഥാനത്തിന്റെ ഭൂരിഭാഗവും താഴ്ന്ന പീഠഭൂമിയാണ്.
ശരാശരി 400 മീറ്റർ (1,200 അടി) ഉയരത്തിലുള്ളതും വളരെ താഴ്ന്ന നിമ്ന്നോന്നതവുമാണ്.
ഉപരിതലത്തിൽ ഒഴുക്കില്ല.
ഇത് തീരദേശ സമതലങ്ങളിലേക്ക് താരതമ്യേന കുത്തനെ ഇറങ്ങുന്നു.
ചില സന്ദർഭങ്ങളിൽ കൂർത്ത നീണ്ട കിഴുക്കാം തുക്കായ മലഞ്ചെരിവ് ഉണ്ടാകുന്നു.
വെസ്റ്റേൺ ഓസ്‌ട്രേലിയൻ നഗരങ്ങൾ, പട്ടണങ്ങൾ, വാസസ്ഥലങ്ങൾ, റോഡ് ശൃംഖലകൾ .
പ്രകൃതിദൃശ്യത്തിലെ അങ്ങേയറ്റത്തെ പ്രായം അർത്ഥമാക്കുന്നത് മണ്ണ് ഫലപുഷ്‌ടിയില്ലാത്തതും ചെങ്കല്ലു നിറഞ്ഞതുമാണെന്നുമാണ്.
കരിങ്കല്ലിന്റെ അടിത്തട്ടിൽ നിന്ന് ലഭിക്കുന്ന മണ്ണിൽ പോലും ലഭ്യമായ ഫോസ്ഫറസിന്റെ അളവ് കുറവാണ്.
മറ്റ് ഭൂഖണ്ഡങ്ങളിലെ താരതമ്യപ്പെടുത്താവുന്ന കാലാവസ്ഥയിലെ മണ്ണിനേക്കാൾ പകുതി നൈട്രജൻ മാത്രമാണുള്ളത്.
വിപുലമായ സാൻഡ്‌പ്ലെയിനുകളിൽ നിന്നോ ഇരുമ്പുധാതുക്കൾ ഉള്ള പാറയിൽ നിന്നോ ലഭിക്കുന്ന മണ്ണ്‌ ഫലഭൂയിഷ്ഠമായവയാണ്.
മിക്കവാറും, ലയിക്കുന്ന ഫോസ്ഫേറ്റ് ഇല്ലാത്തതും സിങ്ക് , ചെമ്പ് , മോളിബ്ഡിനം , ചിലപ്പോൾ പൊട്ടാസ്യം , കാൽസ്യം എന്നിവയുടെ കുറവുമാണുള്ളത്.
മിക്ക മണ്ണും ഫലഭൂയിഷ്ഠമല്ലാത്തതിനാൽ കർഷകരുടെ രാസവള പ്രയോഗം ആവശ്യമാണ്.
എന്നാൽ ഇവ അകശേരുകികൾക്കും ബാക്ടീരിയകൾക്കും നാശനഷ്ടമുണ്ടാക്കി.
വർഷങ്ങളായി വലിയ യന്ത്രങ്ങളുടെ ഉപയോഗം മണ്ണിന്റെ ഒത്തുചേരലിനും ദുർബലമായ മണ്ണിൽ വലിയ നാശത്തിനും കാരണമായി.
കൃഷിക്കായി വലിയ തോതിൽ ഭൂമി വൃത്തിയാക്കിയത് തദ്ദേശീയ സസ്യജന്തുജാലങ്ങളുടെ ആവാസവ്യവസ്ഥയെ തകർത്തു.
തൽഫലമായി സംസ്ഥാനത്തിന്റെ തെക്കുപടിഞ്ഞാറൻ മേഖലയിൽ ഓസ്‌ട്രേലിയയിലെ പല പ്രദേശങ്ങളെ അപേക്ഷിച്ച് അപൂർവവും വംശനാശഭീഷണി നേരിടുന്നതുമായ സസ്യജന്തുജാലങ്ങളുടെ എണ്ണം വളരെ കൂടുതലാണ്.
ഇത് ലോകത്തെ ജൈവവൈവിധ്യ "ഹോട്ട് സ്പോട്ടുകളിൽ" ഒന്നായി മാറ്റുന്നു.
സംസ്ഥാനത്തെ ഗോതമ്പ്‌ മേഖലയിലെ വലിയ പ്രദേശങ്ങളിൽ വരണ്ടുണങ്ങുന്നതും ശുദ്ധജലം നഷ്ടപ്പെടുന്നതും പ്രശ്നമാണ്.
കാലാവസ്ഥ വെസ്റ്റേൺ ഓസ്‌ട്രേലിയയിലെ കോപ്പൻ കാലാവസ്ഥാ തരം
തെക്കുപടിഞ്ഞാറൻ തീരപ്രദേശത്ത് മെഡിറ്ററേനിയൻ കാലാവസ്ഥയുണ്ട്.
ലോകത്തിലെ ഏറ്റവും ഉയരം കൂടിയ വൃക്ഷങ്ങളിലൊന്നായ കാരി ഉൾപ്പെടെയുള്ള വലിയ വനമേഖലയായിരുന്നു ഇത്.
ജൈവ വൈവിധ്യമാർന്ന ഒൻപത് ഭൂപ്രദേശങ്ങളിൽ ഒന്നാണ് ഈ കാർഷിക മേഖല.
മറ്റ് തത്തുല്യ പ്രദേശങ്ങളെ അപേക്ഷിച്ച് പ്രാദേശിക ഇനങ്ങളുടെ ഉയർന്ന അനുപാതം ഇവിടെ കാണാം.
സമുദ്ര ജൈവവൈവിധ്യത്തിന്റെ ഏറ്റവും മികച്ച ആറ് പ്രദേശങ്ങളിൽ ഒന്നാണ് ഈ പ്രദേശം.
കൂടാതെ ലോകത്തിലെ ഏറ്റവും തെക്കായുള്ള പവിഴപ്പുറ്റുകൾ ഇവിടെ അടങ്ങിയിരിക്കുന്നു.
വീറ്റ്ബെൽറ്റ് മേഖലയുടെ അറ്റത്തായി 300 മില്ലിമീറ്റർ മുതൽ നോർത്ത്ക്ലിഫിന് സമീപമുള്ള ഏറ്റവും ഈർപ്പമുള്ള പ്രദേശങ്ങളിൽ 1,400 മില്ലിമീറ്റർ വരെ ശരാശരി വാർഷിക മഴ ലഭിക്കുന്നു.
എന്നാൽ നവംബർ മുതൽ മാർച്ച് വരെ ബാഷ്പീകരണം ലഭ്യമായ മഴയെക്കാൾ കൂടുതലാണ്.
ഇത് വളരെ വരണ്ട കാലാവസ്ഥയ്ക്കു കാരണമാകുന്നു.
സസ്യങ്ങൾ ഇതിനോട് പൊരുത്തപ്പെട്ടു വളരുന്നു.
സംസ്ഥാനത്തിന്റെ മൂന്നിൽ രണ്ട് ഭാഗവും തരിശായതും വിരളമായി വാസസ്ഥലവുമാണ്.
ഖനനം മാത്രമാണ് പ്രധാന സാമ്പത്തിക സ്രോതസ്.
വാർഷിക മഴ ശരാശരി 300 മില്ലിമീറ്ററിൽ  കുറവാണ്.
ഇതും മിക്കതും വേനൽക്കാലത്തെ ചുഴലിക്കാറ്റുമായി ബന്ധപ്പെട്ട ഇടയ്ക്കിടെയുള്ള പേമാരി മൂലമാണ് സംഭവിക്കുന്നത്.
വടക്കൻ ഉഷ്ണമേഖലാ പ്രദേശങ്ങളാണ് ഇതിനൊരു അപവാദം.
കിംബെർലിക്ക് വളരെ ചൂടുള്ള മൺസൂൺ കാലാവസ്ഥയുണ്ട്.
ശരാശരി വാർഷിക മഴ 500 മുതൽ 1,500 മില്ലിമീറ്റർ വരെ ആണ്.
എന്നാൽ ഏപ്രിൽ മുതൽ നവംബർ വരെ മഴയില്ലാത്ത സീസണാണ്.
സംസ്ഥാനത്തിന്റെ എൺപത്തിയഞ്ച് ശതമാനം മഴയും കിംബർലിയിലാണ് ലഭിക്കുന്നത്.
കറുത്ത അരയന്നം , പടിഞ്ഞാറൻ ഓസ്‌ട്രേലിയയിലെ സംസ്ഥാന പക്ഷിയാണിത്
സംസ്ഥാനത്ത് മഞ്ഞ് വളരെ അപൂർവമാണ്.
സാധാരണയായി ആൽ‌ബാനിക്കടുത്തുള്ള സ്റ്റിർലിംഗ് റേഞ്ചിൽ മാത്രമാണ് മഞ്ഞുണ്ടാകുന്നത്.
കാരണം ഇത് തെക്ക് ഭാഗത്ത് മതിയായ ഉയരത്തിലുള്ള ഒരേയൊരു പർവതനിരയാണ്.
കൂടുതൽ അപൂർവ്വമായി അടുത്തുള്ള പോറോംഗുരുപ്പ് നിരയിൽ മഞ്ഞ് വീഴാൻ സാധ്യതയുണ്ട്.
ഈ പ്രദേശങ്ങൾക്ക് പുറത്തുള്ള മഞ്ഞ് ഒരു പ്രധാന സംഭവമാണ്.
തെക്കുപടിഞ്ഞാറൻ ഓസ്‌ട്രേലിയയിലെ മലയോര പ്രദേശങ്ങളിലാണ് ഇത് സാധാരണയായി സംഭവിക്കുന്നത്.
ഏറ്റവും വ്യാപകമായി താഴ്ന്ന മഞ്ഞ് 1956 ജൂൺ 26 ന് പെർത്ത് കുന്നുകളിൽ റിപ്പോർട്ട് ചെയ്യപ്പെട്ടു.
വടക്ക് വൊങ്കൻ ഹിൽസ് വരെയും കിഴക്ക് സാൽമൺ ഗംസ് വരെയുമാണ് ഇതുണ്ടായത്.
എങ്കിലും സ്റ്റിർലിംഗ് റേഞ്ചിൽ പോലും മഞ്ഞുവീഴ്ച 5 സെന്റിമീറ്റർ കവിയുകയും അപൂർവ്വമായി ഒരു ദിവസത്തിൽ കൂടുതൽ നിലനിൽക്കുകയും ചെയ്യുന്നു.
ഏറ്റവും കൂടുതൽ ശ്രദ്ധിക്കപ്പെട്ട പരമാവധി താപനില 50.5 ° C 1998 ഫെബ്രുവരി 19 ന് മാർഡി സ്റ്റേഷനിൽ രേഖപ്പെടുത്തി.
2008 ഓഗസ്റ്റ് 17 ന് ഐർ ബേർഡ് ഒബ്സർവേറ്ററിയിൽ രേഖപ്പെടുത്തിയ ഏറ്റവും കുറഞ്ഞ താപനില −7.2 ° C ആയിരുന്നു.
വെസ്റ്റേൺ ഓസ്ട്രേലിയ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 49.8 (121.6) 50.5 (122.9) 48.1 (118.6) 45.0 (113) 40.6 (105.1) 37.8 (100) 38.3 (100.9) 40.0 (104) 43.1 (109.6) 46.9 (116.4) 48.0 (118.4) 49.4 (120.9) 50.5 (122.9) താഴ്ന്ന റെക്കോർഡ് °C (°F) 0.9 (33.6) 0.5 (32.9) −0.8 (30.6) −2.2 (28) −5.6 (21.9) −6.0 (21.2) −6.7 (19.9) −7.2 (19) −4.6 (23.7) −5.0 (23) −2.1 (28.2) 0.0 (32) −7.2 (19) ഉറവിടം: ബ്യൂറോ ഓഫ് മെറ്റീരിയോളജി സസ്യജീവജാലങ്ങൾ അർഗൈൽ തടാകത്തിലെ മുതല
വെസ്റ്റേൺ ഓസ്‌ട്രേലിയയിൽ ഏകദേശം 540 ഇനം പക്ഷികൾ ഉണ്ട്.
ഇതിൽ 15 ഓളം എണ്ണം തദ്ദേശീയ ഇനങ്ങളാണ്.
സംസ്ഥാനത്തിന്റെ തെക്കുപടിഞ്ഞാറേ കോണും ബ്രൂമിനും കിംബർലിക്കും ചുറ്റുമുള്ള പ്രദേശവുമാണ് പക്ഷികൾ ഏറ്റവും കൂടുതൽ ഉള്ള പ്രദേശങ്ങൾ.
വെസ്റ്റേൺ ഓസ്‌ട്രേലിയയിലെ സസ്യജാലങ്ങളിൽ 10,162 എണ്ണം ട്രക്കിയോഫൈറ്റിൽ ഉൾപ്പെടുന്നു.
നിലവിൽ അംഗീകരിക്കപ്പെട്ടതും എന്നാൽ പ്രസിദ്ധീകരിക്കാത്തതുമായ 1,196 ഇനങ്ങളും ഇവിടെയുണ്ട്.
അവലംബം പുറത്തേക്കുള്ള കണ്ണികൾ Western Australia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Geographic data related to വെസ്റ്റേൺ ഓസ്ട്രേലിയ at OpenStreetMap Welcome to Western Australia , a tourist website run by Tourism Western Australia , the statutory authority responsible for promoting Western Australia as a tourist destination Western Australia government's website Watch historical footage of Western Australia from the National Film and Sound Archive of Australia's collection.
Watch audiovisual material relating to Western Australia on the National Film and Sound Archive 's australianscreen online .
വില്യം ഫോഗ് ഇംഗ്ലീഷ് വിലാസം https://ml.wikipedia.org/wiki/William_Foege
വില്യം ഹെർബർട്ട് ഫോഗ് (/ ˈfeɪɡi /; ജനനം: മാർച്ച് 12, 1936) ഒരു അമേരിക്കൻ ഫിസിഷ്യനും എപ്പിഡെമിയോളജിസ്റ്റുമാണ്.
"1970 കളുടെ അവസാനത്തിൽ വസൂരി ഉന്മൂലനത്തിലേക്ക് നയിച്ച ആഗോള തന്ത്രം ആവിഷ്കരിച്ചതിന്റെ ബഹുമതി" അദ്ദേഹത്തിനുണ്ട്.
1977 മെയ് മുതൽ 1983 വരെ ഫോഗ് സെന്റേഴ്സ് ഫോർ ഡിസീസ് കൺട്രോൾ ആൻഡ് പ്രിവൻഷൻ ഡയറക്ടറായി സേവനമനുഷ്ഠിച്ചു.
1980 കളിൽ വികസ്വര രാജ്യങ്ങളിൽ രോഗപ്രതിരോധ നിരക്ക് വളരെയധികം വർദ്ധിപ്പിച്ച ശ്രമങ്ങളിൽ ഫോഗ് ഒരു പ്രധാന പങ്ക് വഹിച്ചു.
ഫോഗ് വസൂരി രോഗവുമായി ബന്ധപ്പെട്ട് ആധുനിക ശാസ്ത്രം, വൈദ്യം, പൊതുജനാരോഗ്യം എന്നിവയെക്കുറിച്ചുള്ള ഒരു പുസ്തകം 2011 ജൂണിൽ ഹൗസ് ഓൺ ഫയർ: ദി ഫൈറ്റ് ടു എറീഡേറ്റ് സ്മോൾപോക്സ് രചിച്ചു.
2020 സെപ്റ്റംബർ 23 ന് COVID-19 നോട് സിഡിസി അപര്യാപ്തമായി പ്രതികരിച്ചുവെന്ന് രേഖാമൂലം  അംഗീകരിക്കണമെന്നും വൈറ്റ് ഹൗസിന്റെ സമീപനത്തെ "വിനാശകരമാണ്" എന്ന് വിളിക്കുന്ന അമേരിക്കയുടെ പ്രതികരണത്തെ സിഡിസി എങ്ങനെ നയിക്കുമെന്ന് ഒരു പുതിയ കോഴ്സ് സജ്ജമാണമെന്നും ആവശ്യപ്പെട്ടുകൊണ്ട് അദ്ദേഹം സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ ഡയറക്ടർ റോബർട്ട് ആർ. റെഡ്ഫീൽഡിന് ഒരു സ്വകാര്യ കത്ത് അയച്ചു.
1936 മാർച്ച് 12 ന് അയോവയിലെ ഡെക്കോറയിലാണ് ഫോജ് ജനിച്ചത്.
ലൂഥറൻ മന്ത്രിയായ വില്യം എ. ഫോഗെ, ആൻ എറിക ഫോഗെ എന്നിവർക്ക് ജനിച്ച ആറ് മക്കളിൽ മൂന്നാമനായിരുന്നു അദ്ദേഹം.
1936 മുതൽ ഫയോറ്റ് കൗണ്ടിയിലെ അയോവയിലെ എൽഡോറാഡോയിലാണ് ഈ കുടുംബം താമസിച്ചിരുന്നത്.
1945 ൽ വാഷിംഗ്ടണിലെ ഷെവേലയിലേക്ക് താമസം മാറ്റി.
ചെറുപ്പത്തിൽ തന്നെ ന്യൂ ഗിനിയയിലേക്കുള്ള ലൂഥറൻ മിഷനറിയായ അമ്മാവന്റെ ജീവിതത്തിൽ നിന്ന് പ്രചോദനം ഉൾക്കൊണ്ടിരുന്നു.
ഒരു ഫാർമസിയിൽ ജോലിചെയ്യുമ്പോൾ പതിമൂന്നാം വയസ്സിൽ അദ്ദേഹം ശാസ്ത്രത്തിൽ താല്പര്യം കാണിച്ചു.